b'\n_START_ARTICLE_\nVille Wendelin\n_START_PARAGRAPH_\nVille Wendelin (s. 14. toukokuuta 1990 Turku) on suomalainen pikajuoksija. H\xc3\xa4n edustaa Turun Urheiluliittoa ja h\xc3\xa4nt\xc3\xa4 valmentavat Jaakko Erkinheimo ja Jani Ratia._NEWLINE_Wendelin on voittanut aikuisten ulkoratojen SM-kisoista yhdeks\xc3\xa4n mitalia; kaksi hopeaa ja yhden pronssin 400 metrin juoksusta sek\xc3\xa4 kaksi hopeaa 4\xc2\xa0\xc3\x97\xc2\xa0100 metrin viestist\xc3\xa4 ja kolme hopeaa ja yksi pronssi 4\xc2\xa0\xc3\x97\xc2\xa0400 metrin viestist\xc3\xa4. Sis\xc3\xa4ratojen SM-kilpailuista h\xc3\xa4n on saavuttanut pronssia 200 metrin juoksussa 2013 ja pronssia 400 metrin juoksussa 2015. Kansainv\xc3\xa4lisell\xc3\xa4 tasolla h\xc3\xa4nen paras saavutuksensa on pronssi Euroopan nuorten olympiafestivaalien 400 metrilt\xc3\xa4 17-vuotiaiden sarjasta vuodelta 2007. Helsingin EM-kilpailuissa 2012 Wendelin juoksi 400 metrin alkueriss\xc3\xa4 ajan 46,66\xc2\xa0s mutta h\xc3\xa4net hyl\xc3\xa4ttiin ratarikon vuoksi. H\xc3\xa4n voitti Pohjolan mestaruudet 200 ja 400 metrin matkoilla vuonna 2012._NEWLINE_Wendelinin enn\xc3\xa4tyksi\xc3\xa4 ulkoradoilla ovat 100 metrill\xc3\xa4 10,75, 200 metrill\xc3\xa4 21,62 ja 400 metrill\xc3\xa4 47,21 sek\xc3\xa4 sis\xc3\xa4radoilla 60 metrill\xc3\xa4 6,96, 200 metrill\xc3\xa4 21,99 ja 400 metrill\xc3\xa4 48,15. Juniori-ik\xc3\xa4isen\xc3\xa4 h\xc3\xa4n rikkoi useita yleisurheilun Suomen ik\xc3\xa4kausienn\xc3\xa4tyksi\xc3\xa4, muun muassa 150 metrill\xc3\xa4 (9-vuotiaiden SE 22,16 ja 11-vuotiaiden SE 20,21), 200 metrill\xc3\xa4 (11-vuotiaiden SE 27,27 ja 15-vuotiaiden ylipitk\xc3\xa4n radan halli-SE 23,44), 300 metrill\xc3\xa4 (15-vuotiaiden SE 35,61 ja 15-vuotiaiden halli-SE 36,89) ja 400 metrill\xc3\xa4 (15-vuotiaiden SE 50,58).'